
96 DR.30.09.2021 
 
keperluan dan situasi semasa supaya matlamat RMKe-12 ini tidak jauh terpesong 
daripada landasan yang asal. Sekian, terima kasih. 

Timbalan Yang di-Pertua [Dato’ Mohd Rashid Hasnon]: Terima kasih Yang 
Berhormat Sekijang.  

Sekarang saya jemput Yang Berhormat Taiping. 12 minit. 

 

6.39 ptg. 

Tuan Teh Kok Lim [Taiping]: Salam sejahtera dan terima kasih Tuan Yang di-
Pertua atas peluang yang diberi pada Taiping mengambil bahagian dalam sesi 
perbahasan RMKe-12.  

Rancangan Malaysia Kedua Belas yang dibentangkan pada hari Isnin, 27 
September 2021 dengan tempoh lima tahun. Sepatutnya bermula awal tahun ini hingga 
tahun 2025. Telah kehilangan tahun pertamanya iaitu titik permulaan yang begitu penting 
untuk mencapai perubahan yang lebih memanfaatkan seluruh masyarakat Keluarga 
Malaysia.  

■1840 

 Dengan jelasnya, pelaksanaan RMKe-12 ternyata amatlah mencabar. 
Bagaimanakah kerajaan hari ini akan menyiapkan rancangan lima tahun dalam tempoh 
masa sebenar empat tahun sahaja? Memerlukan perancangan yang lebih teliti dan 
terperinci.  

 Tuan Yang di-Pertua, kini ketika pembentangan RMKe-12 telah hampir memasuki 
tahun kedua tetapi dukacitanya pihak kerajaan masih belum dapat mengemukakan 
rancangan terperinci dengan jelas untuk memulakan pelaksanaan RMKe-12 yang 
diperuntukkan RM400 bilion dengan segera.  

Walaupun ramai dari sebelah sana memilih untuk kambing hitamkan pandemik 
COVID-19 sebagai punca utama penangguhan pembentangan RMKe-12, pada pendapat 
saya kelewatan tersebut ialah akibat kemelut politik yang dialami 18 bulan yang lalu, di 
mana bukan sahaja negara kita kehilangan pertumbuhan, malahan mengalami 
kemelesetan ekonomi yang begitu teruk. Keadaan ekonomi negara kita hari ini jelas 
membuktikan kelemahan dan kegagalan pentadbiran Kerajaan Perikatan Nasional. 
Sekiranya berbanding negara jiran kita, Singapura yang juga mengalami pandemik, di 
mana Berita Harian Online pada 14 Julai 2021 telah membawa laporan, menurut 
Kementerian Penerangan dan Industri (MTI) republik pulau kecil tersebut, ekonomi 
Singapura mencatat pertumbuhan setinggi 14.3 peratus tahun ke tahun pada suku kedua 
2021. 

 Tuan Yang di-Pertua, selepas perbahasan Ketua Pembangkang, ramai yang 
tertanya-tanya mengenai kos penyediaan Buku RMKe-12 yang setinggi RM2 bilion seperti 
yang dibangkitkan oleh beliau dalam perbahasan RMKe-12. Taiping berpendapat, Buku 
RMKe-12 tidak mempamerkan idea yang kreatif dan berkesan atau menggariskan kaedah 
yang bakal meyakinkan seluruh masyarakat terhadap pemulihan ekonomi negara 
setanding dengan kos penyediaan setinggi RM2 bilion. Oleh itu, Taiping berharap Yang 
Amat Berhormat Perdana Menteri akan memberi satu penjelasan yang memuaskan 
berkenaan kos penyediaan RMKe-12 semasa sesi menjawab.  

 Tuan Yang di-Pertua, Taiping juga mendapati negeri Perak turut tercicir dan 
dianaktirikan daripada RMKe-12. Semakan menunjukkan perkataan “negeri Perak” hanya 
wujud sebanyak lapan kali dalam buku Rancangan Malaysia Kedua Belas yang tebalnya 
sebanyak 556 muka surat.  

Dalam Buku RMKe-12, wujud tajuk khas untuk Sabah dan Sarawak dalam topik, 
‘Memperkukuhkan Pembangunan Sosial Ekonomi’ pada bab 7. Manakala untuk negeri 
Perak, langsung tiada projek yang khusus dalam pembangunan RMKe-12.  

Saya memohon agar kepentingan pembangunan negeri Perak turut dilihat dan 
dikaji semula. Taiping juga mencadangkan EPU menyediakan senarai projek-projek 
mengikut negeri masing-masing untuk memulakan kerja semakan. 



keperluan dan situasi semasa supaya matlamat RMKe-12 ini tidak jauh terpesong daripada landasan yang asal. Sekian, terima kasih. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Sekijang. Sekarang saya jemput Yang Berhormat Taiping. 12 minit. 6.39 ptg. Tuan Teh Kok Lim [Taiping]: Salam sejahtera dan terima kasih Tuan Yang di- Pertua atas peluang yang diberi pada Taiping mengambil bahagian dalam sesi perbahasan RMKe-12. Rancangan Malaysia Kedua Belas yang dibentangkan pada hari Isnin, 27 September 2021 dengan tempoh lima tahun. Sepatutnya bermula awal tahun ini hingga tahun 2025. Telah kehilangan tahun pertamanya iaitu titik permulaan yang begitu penting untuk mencapai perubahan yang lebih memanfaatkan seluruh masyarakat Keluarga Malaysia. #1840 Dengan jelasnya, pelaksanaan RMKe-12 ternyata amatlah mencabar. Bagaimanakah kerajaan hari ini akan menyiapkan rancangan lima tahun dalam tempoh masa sebenar empat tahun sahaja? Memerlukan perancangan yang lebih teliti dan terperinci. Tuan Yang di-Pertua, kini ketika pembentangan RMKe-12 telah hampir memasuki tahun kedua tetapi dukacitanya pihak kerajaan masih belum dapat mengemukakan rancangan terperinci dengan jelas untuk memulakan pelaksanaan RMKe-12 yang diperuntukkan RM400 bilion dengan segera. Walaupun ramai dari sebelah sana memilih untuk kambing hitamkan pandemik COVID-19 sebagai punca utama penangguhan pembentangan RMKe-12, pada pendapat saya kelewatan tersebut ialah akibat kemelut politik yang dialami 18 bulan yang lalu, di mana bukan sahaja negara kita kehilangan pertumbuhan, malahan mengalami kemelesetan ekonomi yang begitu teruk. Keadaan ekonomi negara kita hari ini jelas membuktikan kelemahan dan kegagalan pentadbiran Kerajaan Perikatan Nasional. Sekiranya berbanding negara jiran kita, Singapura yang juga mengalami pandemik, di mana Berita Harian Online pada 14 Julai 2021 telah membawa laporan, menurut Kementerian Penerangan dan Industri (MTI) republik pulau kecil tersebut, ekonomi Singapura mencatat pertumbuhan setinggi 14.3 peratus tahun ke tahun pada suku kedua 2021. Tuan Yang di-Pertua, selepas perbahasan Ketua Pembangkang, ramai yang tertanya-tanya mengenai kos penyediaan Buku RMKe-12 yang setinggi RM2 bilion seperti yang dibangkitkan oleh beliau dalam perbahasan RMKe-12. Taiping berpendapat, Buku RMKe-12 tidak mempamerkan idea yang kreatif dan berkesan atau menggariskan kaedah yang bakal meyakinkan seluruh masyarakat terhadap pemulihan ekonomi negara setanding dengan kos penyediaan setinggi RM2 bilion. Oleh itu, Taiping berharap Yang Amat Berhormat Perdana Menteri akan memberi satu penjelasan yang memuaskan berkenaan kos penyediaan RMKe-12 semasa sesi menjawab. Tuan Yang di-Pertua, Taiping juga mendapati negeri Perak turut tercicir dan dianaktirikan daripada RMKe-12. Semakan menunjukkan perkataan "negeri Perak" hanya wujud sebanyak lapan kali dalam buku Rancangan Malaysia Kedua Belas yang tebalnya sebanyak 556 muka surat. Dalam Buku RMKe-12, wujud tajuk khas untuk Sabah dan Sarawak dalam topik, 'Memperkukuhkan Pembangunan Sosial Ekonomi' pada bab 7. Manakala untuk negeri Perak, langsung tiada projek yang khusus dalam pembangunan RMKe-12. Saya memohon agar kepentingan pembangunan negeri Perak turut dilihat dan dikaji semula. Taiping juga mencadangkan EPU menyediakan senarai projek-projek mengikut negeri masing-masing untuk memulakan kerja semakan.